Úradný vestník L 346 , 31/12/2003 S. 0036 - 0037



Nariadenie Komisie (ES) č. 2343/2003 z 23. decembra 2003 o zatriedení niektorých výrobkov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Rady (ES) č. 1949/2003 [2], najmä na jeho článok 9 ods. 1 písm. a), keďže: (1) Na zabezpečenie jednotného uplatňovania kombinovanej nomenklatúry uvedenej v prílohe k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu. (2) Nariadenie (EHS) č. 2658/87 stanovilo všeobecné pravidlá interpretácie kombinovanej nomenklatúry. Tieto pravidlá platia aj pre ktorúkoľvek inú nomenklatúru, ktorá celkom alebo čiastočne z nej vychádza alebo ktorá k nej pridáva akékoľvek ďalšie podrozdelenie a ktorá je zavedená špecifickými ustanoveniami spoločenstva, s prihliadnutím na uplatňovanie colných a iných opatrení týkajúcich sa obchodovania s tovarmi. (3) Podľa týchto všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený podľa číselných znakov KN uvedených v stĺpci 2 na základe dôvodov stanovených v stĺpci 3. (4) Je vhodné, aby záväzné informácie o nomenklatúrnom zatriedení tovaru vydané colnými orgánmi členských štátov, pokiaľ ide o zatriedenie tovaru v kombinovanej nomenklatúre, ktoré nie sú v súlade s ustanoveniami tohto nariadenia, mohli ich držitelia ďalej používať v súlade s ustanoveniami článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho Colný kódex spoločenstva [3], naposledy zmeneného a doplneného nariadením (ES) č. 2700/2000 Európskeho parlamentu a Rady [4], počas obdobia troch mesiacov. (5) Opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 tabuľky uvedenej v prílohe sa v kombinovanej nomenklatúre zatrieďuje podľa číselných znakov KN uvedených v stĺpci 2. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s ustanoveniami tohto nariadenia, sa môžu ďalej používať v súlade s ustanoveniami článku 12 ods. 6 nariadenia Rady (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť dvadsiaty deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. decembra 2003 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 287, 5.11.2003, s. 15. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis | Zatrieďovací číselný znak KN | Dôvody | (1) | (2) | (3) | Detská rekreačná obuv zakrývajúca členok, s vonkajšou podrážkou z gumy a zvrškom pozostávajúcim z plastovej fólie pokrytej na vonkajšej strane textilnými vláknami s dĺžkou najviac 500 (textilná vločka), ktoré sú na ňu prilepené, a na vnútornej strane kombinovaná s tenkou vrstvou tkaniny z vlásia. Má textilnú podšívku. (pozri fotografiu č. 628) | 64041990 | Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámka 4a) k 64. kapitole a text k číselným znakom KN 6404, 640419 a 64041990. Pokiaľ ide o "materiál zvršku", na účely 64. kapitoly sa výraz "textilné materiály" vzťahuje na vlákna, priadze, tkaniny atď. 50. až 60. kapitoly. Pozri tiež vysvetlivku harmonizovaného systému ku kapitole 64, Všeobecne, (F). Textilná vločka položky 5601 je základným materiálom zvršku v zmysle poznámky 4a) ku kapitole 64, pretože je to jediná povrchová plocha zvršku. | +++++ TIFF +++++ --------------------------------------------------